Lav et referat af nedenstående tekst:

Tekst:
Der er nu sat punktum i sagen om den tragiske dødsulykke i Hjørring 30. oktober sidste år. Den tiltalte, en 24-årig hjørringenser, får fem års fængsel for vanvidskørsel, der kostede hans 26-årige kammerat livet og lemlæstede tre andre. Fredag valgte den tiltalte at erkende alle anklagepunkter, og mandag modtog han dommen, der lød på fem års fængsel. Det var et enigt nævningeting, der afsagde dommen. Han idømmes også en frakendelse af kørekortet i tre år og seks måneder, samt betalingen af en erstatning til den 26-årige afdødes forældre på 100.000 kroner. Erstatning til de tre øvrige personer, der var i bilen under ulykken og som nu har varige mén, afgøres senere. "Dybt ulykkelig" Ulykken fandt sted den 30. oktober 2021 - omkring en halv time efter midnat. Den 24-årige var fører af en BMW, der kørte galt ved Frederikshavnsvej mellem Hjørring og Sønderskov. Her mistede han kontrollen over bilen, som væltede rundt flere gange og endte i nogle træer. Den 24-årige havde en promille på 1,27 og kørte mindst 140 kilometer i timen, da ulykken indtraf. - Det her er en dybt dybt tragisk sag, og min klient har det rigtigt dårligt og er dybt ulykkelig. Han er klar over, at han skal have en straf, sagde forsvarer, Jens Christian Christensen, i fredags til TV2 Nord . Her fortalte forsvareren også, hvordan en særlig hændelse gjorde indtryk i retssalen. - Der var et emotionelt øjeblik, da vi var færdige. Den afdøde mands mor kom hen til min klient og gav ham en to minutter lang krammer, det var et stærkt øjeblik, lød det fra Jens Christian Christensen, der i sin procedure argumenterede for fem års fængsel til sin klient - og derfor er tilfreds med dommen. Anklagemyndigheden gik efter otte års fængsel til den tiltalte, og de har nu 14 dage til at beslutte sig for, om de vil anke.

Referat:
Den 24-åriges forsvarer betegner sagen som "dybt tragisk".